Diari Oficial de la Generalitat Valenciana


Sumari del DOGV 8474, del 29-01-2019 (2019/651)

RESOLUCIÓ de 17 de gener de 2019, del director general de Relacions amb les Corts, per la qual es publica el Conveni entre Turisme Comunitat Valenciana, el Patronat Provincial de Turisme de València i l'Ajuntament de Sagunt per al desplegament i l'execució del Pla de dinamització i governança turística del Camp de Morvedre, exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/651


Data del document
:   17-01-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * Turisme Comunitat Valenciana

RESOLUCIÓ de 17 de gener de 2019, del director general de Relacions amb les Corts, per la qual es publica el Conveni entre Turisme Comunitat Valenciana, el Patronat Provincial de Turisme de València i l'Ajuntament de Sagunt per al desplegament i l'execució del Pla de dinamització i governança turística del Camp de Morvedre, exercici 2018. [2019/651]  
Turisme Comunitat Valenciana, el Patronat Provincial de Turisme de València i l'Ajuntament de Sagunt han subscrit, prèvia tramitació reglamentària, el dia 14 de desembre de 2018, el conveni per al desplegament i l'execució del Pla de dinamització i governança turística del Camp de Morvedre, exercici 2018, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 16 de gener de 2019 i número 70/2019, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
València, 17 de gener de 2019.- El director general de Relacions amb les Corts: Antonio Torres Salvador.  
  
Conveni de col·laboració entre Turisme Comunitat Valenciana, el Patronat Provincial de Turisme de València i l'Ajuntament de Sagunt, per al desplegament i l'execució del Pla de dinamització i governança turística del Camp de Morvedre, exercici 2018.  
  
València, 14 de desembre de 2018  
  
Reunits  
D'una part,  
Francesc Colomer Sánchez, secretari autonòmic de Turisme i president de l'entitat Turisme Comunitat Valenciana, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOGV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), intervenint en aquest acte en nom i representació de l'esmentada entitat de Dret Públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
La seua legitimació i representació per a aquest acte es deriva del que estableix l'apartat dos.e) de l'article 5 del referit Decret 209/2004, de 8 d'octubre, en la virtut del qual el president de l'entitat Turisme Comunitat Valenciana exercirà la representació permanent de la mateixa en la firma de convenis, trobant-se autoritzat per a la firma del present conveni per acord del Consell de data 14 de desembre de 2018, i tot això complint amb el que estableix l'article 12.6.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
D'una altra:  
Antoni Francesc Gaspar Ramos, president de la Diputació Provincial de València i de l'organisme autònom Patronat Provincial de Turisme de València, qui intervé en nom i representació d'aquest organisme, de conformitat amb el que disposa l'article 34.1.b de la Llei 7/1985, de 2 de abril, reguladora de les bases del régimen local i 16 a) dels estatuts del Patronat, facultat expressament per a subscriure aquest conveni mitjançant el Decret 0145/2018, de 10 de desembre, de 2018, assistit del secretari general d'aquesta corporació, Vicente Boquera Matarredona, en l'exercici de les funcions de fedatari públic que li atribueix l'article 92 bis.1 de la Llei 7/1985, de 2 d'abril, reguladora de les bases del règim local.  
I d'una altra part,  
Josep Francesc Fernández Carrasco, alcalde-president de l'Excm. Ajuntament de Sagunt, la legitimació i representació del qual per a la subscripció del present conveni es deriva de la seua condició i càrrec que ostenta segons acord de la Junta de Govern Local, de data 30 de desembre de 2016, tot això d'acord amb el que disposa l'article 22 de la Llei 7/1985, de 2 d'abril, reguladora de les Bases de Règim Local, autoritzat per a subscriure el present conveni segons acord de la Junta de Govern Local de data 9 de novembre de 2018.  
Les parts compareixen en la representació que tenen de les seues respectives Institucions, reconeixent-se de manera recíproc capacitat per a formalitzar el present Conveni i, a l'efecte,  
  
Exposen  
  
I. Dins del Pla estratègic global de turisme de la Comunitat Valenciana 2010-2020, el Llibre Blanc per a una nova estratègia turística de la Comunitat Valenciana constitueix un aspecte fonamental el manteniment, adaptació i millora de les destinacions turístiques madures i també el creixement i desenvolupament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Amb aqueixa finalitat, la Generalitat a través de Turisme Comunitat Valenciana, posa en marxa els Plans de Dinamització i Governança de les destinacions turístiques de la Comunitat Valenciana.  
II. Els plans de dinamització i governança de les destinacions turístiques de la Comunitat Valenciana s'instrumenten a través de la formalització de convenis entre Turisme Comunitat Valenciana i altres administracions públiques i ens privats, a fi de fomentar la innovació, modernització i consolidació dels productes turístics valencians des de la perspectiva de l'oferta, atenent fonamentalment a criteris de millora de la competitivitat, sostenibilitat i reequilibri soci territorial.  
  
Els plans de dinamització i governança turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998 de Turisme, i que per mandat exprés seu es va concretar en l'elaboració del Pla d'Espais Turístics de la Comunitat Valenciana.  
El Pla d'Espais Turístics és un document de planificació indicativa que proposa la Generalitat per al conjunt de les administracions públiques, que té un caràcter transversal, i que inclou propostes que afecten diferents àmbits competencials a més del pròpiament turístic.  
  
S'estructura en unes directrius generals, que afecten tot el territori considerant diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat el territori de la Comunitat, definint línies d'actuació concretes per a cada un dels espais esmentats.  
  
Els plans de dinamització i governança turística es configuren, per tant, com una actuació en la línia de desenvolupament del Pla d'Espais Turístics, tot contribuint al reequilibri entre els espais litorals més dinàmics i aquells d'interior susceptibles de major desenvolupament turístic.  
  
En concret, el territori que comprèn la comarca del Camp de Morvedre es distribueix entre els espais número 9 «València, entorn metropolità i litoral» i número 5 «Palància-Calderona».  
III. A Turisme Comunitat Valenciana, adscrita a Presidència, li correspon el foment de l'activitat turística, el desenvolupament i millora del sector turístic, la creació, implantació i adequació de nous productes i recursos turístics, i també l'execució, coordinació i impuls d'accions de promoció i desenvolupament del sector turístic, potenciant l'oferta esmentada per mitjà de la comercialització, informació i difusió del producte turístic de la Comunitat Valenciana. Per a això, Turisme podrà desenvolupar les seues actuacions en coordinació amb altres ens i administracions públiques, segons estableix l'article 2 del Decret 209/2004, de 8 d'octubre, del Consell de la Generalitat, per la qual s'aprova el Reglament de l'Agència Valenciana del Turisme.  
  
IV. Per la seua banda, el Patronat Provincial de Turisme de València és un organisme autònom creat per la Diputació Provincial de València, que té per objecte l'exercici de les competències que la legislació atorga a les diputacions provincials en matèria de turisme i, singularment, l'impuls del desenvolupament turístic provincial en totes les seues manifestacions, així com l'estudi, la planificació, organització, programació i execució d'accions promocionals necessàries per a això. En aquest sentit, i amb la finalitat de procurar la millor consecució dels fins i objectius adés descrits, el Patronat actua de forma coordinada amb altres administracions públiques amb competències concurrents en aquesta matèria, tot subscrivint per a això els instruments de col·laboració i cooperació pertinents.  
V. L'Ajuntament de Sagunt declara que el turisme constitueix un eix estratègic per al desenvolupament econòmic del Camp de Morvedre, una via de millora per a les condicions de vida dels seus ciutadans, i un motor per a la generació de renda i ocupació. El Camp de Morvedre compta amb una àmplia i variada dotació de recursos de tota mena, tant de caràcter cultural i patrimonial com naturals i paisatgístics, susceptibles de transformació en productes turístics atractius per a la demanda.  
  
L'Ajuntament de Sagunt liderarà i executarà el Pla de Dinamització i Governança Turística del Camp de Morvedre, duent a terme les actuacions que s'hi recullen. Les actuacions esmentades figuren com a annex al present conveni.  
VI. Amb la finalitat d'establir les pautes de col·laboració entre les parts firmants, i de fixar el marc general i la metodologia per a l'execució i compliment del present conveni, es va subscriure per les parts firmants un Protocol General en data 31 de juliol de 2017 i un primer conveni de col·laboració per a l'exercici 2017, el 13 de novembre d'aquell any.  
D'acord amb el que s'exposa anteriorment, les parts firmants acorden formalitzar el present conveni, segons les següents  
  
Clàusules  
  
Primera. Objecte  
El present conveni té per objecte articular la col·laboració entre les parts firmants, per a desenvolupar i executar el Pla de Dinamització i Governança Turística del Camp de Morvedre corresponent a l'exercici 2018. Per a això, es procedeix a través del present conveni a la concessió directa d'una subvenció nominativa a l'Ajuntament de Sagunt, en els termes que estableix l'article 168.1.a) de la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions; els articles 22.2 i 28.1 de la Llei 38/2003, de 17 de novembre, general de subvencions (d'ara endavant Llei General de Subvencions); l'article 11.4.a del Decret 176/2014, de 10 d'octubre, del Consell, pel que regula els convenis que subscriga la Generalitat i el seu registre, així com l'Ordenança General de Subvencions de la Diputació Provincial de València i els seus ens dependents, aprovada per acord plenari de la Corporació de 28 de març de 2017 (BOP núm. 101 de 29.05.2018) i modificada per l'acord del Ple de 20 de juny de 2017 (publicada en el BOP núm.174 de 08.09.2017).  
  
La subvenció esmentada serà compatible amb la percepció d'altres subvencions o ajudes per a la mateixa finalitat, provinents de qualssevol administracions o ens públics i privats, en els termes establits en l'article 19 de la Llei General de Subvencions.  
Les actuacions es desenvoluparan en el territori i sobre els recursos i serveis de titularitat dels municipis que integren el Camp de Morvedre sent executades per l'Ajuntament de Sagunt com a administració local gestora, en els termes que assenyala l'apartat B) de la clàusula tercera del present conveni.  
Els ajuntaments esmentats són els següents:  
1. Ajuntament d'Albalat dels Tarongers  
2. Ajuntament d'Alfara de la Baronia  
3. Ajuntament d'Algar de Palància  
4. Ajuntament d'Algímia d'Alfara  
5. Ajuntament de Benavites  
6. Ajuntament de Benifairó de les Valls  
7. Ajuntament de Canet d'En Berenguer  
8. Ajuntament d'Estivella  
9. Ajuntament de Faura  
10. Ajuntament de Gilet  
11. Ajuntament de Petrés  
12. Ajuntament de Quart de les Valls  
13. Ajuntament de Quartell  
14. Ajuntament de Segart  
15. Ajuntament de Torres Torres  
L'objecte d'aquesta subvenció coincideix amb el marc de competències de l'Ajuntament de Sagunt.  
Amb caràcter previ a la firma del present conveni, i com a beneficiari d'una subvenció, l'Ajuntament de Sagunt declara de manera responsable que compleix les condicions i assumeix les obligacions establides en els articles 13 i 14 de la Llei General de Subvencions.  
  
Segona. Persona beneficiària.  
L'Ajuntament de Sagunt, en tant que òrgan de govern i administració municipal, tindrà la condició d'entitat beneficiària de la subvenció que s'instrumenta a través del present conveni, de conformitat amb el que estableix l'article 11 de la Llei General de Subvencions.  
  
  
Tercera. Obligacions de les parts.  
Les obligacions de les parts són les següents:  
A) Turisme Comunitat Valenciana i Patronat Provincial de Turisme de València:  
- Assessorar l'Ajuntament de Sagunt en tot el que és necessari per a la posada en marxa, desplegament i execució del Pla de Dinamització i Governança Turística del Camp de Morvedre.  
Aquesta tasca serà desenvolupada principalment a través de la comissió de seguiment que es crea a l'efecte, en els termes que estableix la clàusula setena del present conveni.  
- Finançar les actuacions que comprenguen el desenvolupament del Pla en el percentatge i en les condicions que es desenvolupen en la clàusula cinquena del present conveni, tot això d'acord amb les consignacions previstes en els pressupostos de les respectives administracions corresponent a l'exercici 2018.  
- Exigir a l'Ajuntament de Sagunt el compliment de les disposicions i obligacions establides en el present conveni.  
- Donar publicitat de la firma del present conveni i del seu text íntegre en les seues pàgines web, en els termes establits en l'article 9.c de la Llei 2/2015, de 2 d'abril, de transparència, bon govern i participació ciutadana de la Comunitat Valenciana (DOGV 7500, 8 d'abril).  
  
B) Ajuntament de Sagunt:  
- Executar amb la major diligència les actuacions que constitueixen l'objecte del Pla i destinar els recursos humans i materials que siguen necessaris per a complir els terminis d'execució i maximitzar els resultats perseguits per aquell.  
- Executar el quadre d'actuacions que s'annexa al present conveni, l'import total del qual ascendeix a 300.000 euros. Entre aquestes actuacions es destinaran a inversions subvencionables, almenys la quantitat de 100.000 euros. Els excessos sobre el pressupost els assumirà el beneficiari.  
- Designar el personal tècnic i de l'Ajuntament que s'encarregarà de la labor tècnica/administrativa del desplegament i execució del Pla que serà l'interlocutor directe amb la resta de les administracions firmants del conveni.  
Als efectes, si es considera necessari, podrà ser autoritzada per la comissió de seguiment la contractació per part de l'Ajuntament, amb càrrec o no al Pla, d'una gerència la funció de la qual consistirà a col·laborar activament amb els òrgans de l'Ajuntament en les labors administratives i tècniques d'impuls, desenvolupament, execució, justificació i posada en marxa de les actuacions executades a través del Pla i, que en aquest cas, serà l'interlocutor amb la resta de firmants del present conveni.  
La gerència del Pla no podrà realitzar cap actuació que tinga caràcter d'autoritat pública i haurà de respectar el que estableix l'article 29 de la Llei General de Subvencions.  
- Finançar en la part que corresponga les actuacions del pla, en la forma, terminis i condicions que s'assenyalen en la clàusula cinquena del present conveni.  
- Executar sota la seua responsabilitat i justificar, davant Turisme Comunitat Valenciana i el Patronat Provincial de Turisme de València, totes les actuacions del Pla en la forma i terminis que s'assenyalen en la clàusula quarta del present conveni. Per a això, l'Ajuntament de Sagunt serà el responsable de la realització, quan siga necessari, de tots els projectes d'obres i tècnics, sol·licitud i obtenció de permisos, autoritzacions i llicències, i realització de les contractacions necessàries, segons el procediment que corresponga dels previstos en la Llei 9/2017, de 8 de novembre de Contractes del Sector Públic i amb el compliment de la resta de la legislació aplicable.  
L'Ajuntament executarà les actuacions a desenvolupar a través del Pla sota la seua responsabilitat i actuarà en tots els municipis del Camp de Morvedre. Per a això, l'Ajuntament de Sagunt instarà els ajuntaments pertanyents a l'àmbit territorial del Camp de Morvedre adés citats, a col·laborar i facilitar a tots els efectes la seua actuació en el seu territori i sobre els seus elements patrimonials, infraestructures i serveis, en la mesura que això siga necessari per a l'execució de les actuacions.  
  
L'Ajuntament podrà subcontractar fins al 100 % de l'import de les actuacions objecte del present conveni, i en aquest cas caldrà ajustar-se al que disposa l'article 29 en els seus apartats 2 i 3 i article 31.3 de la Llei General de Subvencions, si escau.  
- Conservar els documents justificatius de l'aplicació dels fons percebuts, inclosos els documents electrònics, mentre puguen ser objecte de les actuacions de comprovació i control, durant un període de 5 anys.  
  
- Sotmetre's a les actuacions de comprovació a efectuar per la resta d'administracions firmants, així com qualssevol altres de comprovació i de control financer.  
- Realitzar les actuacions de publicitat, comunicació i senyalització d'obres i de les actuacions que s'indiquen per la comissió de seguiment, amb l'objecte de dotar de notorietat i visibilitat al Pla.  
  
És preceptiu per a totes les activitats o inversions que es realitzen en desplegament del pla, que quede clarament reflectit que aquestes es realitzen dins del Pla de Dinamització i Governança Turística del Camp de Morvedre, havent d'acompanyar-se dels logos de les administracions firmants del conveni.  
- Mantindre en tot moment informats els membres de la comissió de seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida a aquests efectes.  
- Mantindre en tot moment les finalitats que persegueix el pla, manifestades a través del present conveni, inclús després de la finalització de la seua vigència temporal en els termes legalment previstos.  
En el cas d'actuacions d'inversió, els béns immobles, mobles, instal·lacions i actuacions executades a través del pla, hauran de destinar-se als fins per als quals ha obtingut autorització, i es destinaran al fi esmentat durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables.  
L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, quedant el bé afecte el pagament del reintegrament esmentat, amb les excepcions previstes en l'article 31.5 de la Llei General de Subvencions.  
- Comunicar tant Turisme Comunitat Valenciana com el Patronat Provincial de Turisme de València, tan prompte com es conega, l'obtenció de qualssevol subvencions o ajudes per a la mateixa finalitat, provinents de qualssevol altres administracions o ens públics o privats, en els termes que s'estableixen en l'article 19.2 de la Llei General de Subvencions.  
- Complir amb les obligacions d'informació i transparència establides de Llei 2/2015, de 2 d'abril, de Transparència, Bon Govern i Participació Ciutadana de la Comunitat Valenciana, com a beneficiari de l'ajuda.  
- Reintegrar les quantitats percebudes en virtut del present conveni a més de l'interès de demora que poguera correspondre, des del moment del pagament de la subvenció, en els casos previstos en l'article 37 la Llei General de Subvencions.  
El present conveni es publicarà una vegada subscrit, en el Diari Oficial de la Generalitat Valenciana (DOGV), segons exigeix l'article 111.3 de la Llei 8/2010,de 23 de juny, de la Generalitat, de règim local de la Comunitat Valenciana.  
  
  
  
Quarta. Execució de les actuacions a desenvolupar a través del pla.  
  
A) Termini d'execució de les actuacions subvencionades. L'execució de les actuacions objecte del present conveni es realitzarà en els terminis previstos en els projectes elaborats per l'Ajuntament de Sagunt, sense que en cap cas puga excedir la data del 15 de desembre de 2018.  
  
B) Execució, control i seguiment de l'actuació subvencionada. L'execució, control i seguiment de les actuacions del Pla es realitzarà per part de l'Ajuntament de Sagunt.  
És d'interès públic que es duga a terme correctament l'activitat per a la qual s'ha concedit la subvenció. En aquesta línia, només seran satisfets aquelles despeses que meresquen la condició de finançables, tant pel compliment de les condicions tingudes en compte en l'atorgament de la subvenció, com pel compliment dels principis d'eficàcia i transparència.  
De conformitat amb l'anterior, en el cas d'assistència a fires de turisme només seran finançables les despeses de transport i allotjament del personal imprescindible per al correcte exercici de l'activitat. En aquest cas serà necessària la presentació, en el moment de la justificació de l'activitat, d'un informe explicatiu de les activitats exercides per cada una de les persones assistents, la seua necessitat, la connexió amb el Pla de Competitivitat, i qualssevol altres dades que justifiquen l'assistència a la fira.  
Qualsevol altra despesa derivada de l'actuació del gerent i/o personal de l'Ajuntament serà assumit per aquest.  
De la mateixa manera, en cap cas seran finançables les despeses de material d'oficina, ni les d'informàtica, comunicacions o mobiliari d'ús general, que seran assumides per l'Ajuntament.  
Qualsevol problema derivat de la interpretació i compliment del present conveni, se solucionarà pels membres de la comissió de seguiment del pla.  
C) Senyalització de les actuacions del pla. A més de la senyalització que resulte preceptiva en cas d'obres, les actuacions hauran de senyalitzar-se per mitjà dels oportuns cartells, en què s'indicarà que aquelles s'han realitzat en col·laboració entre Turisme Comunitat Valenciana, el Patronat Provincial de Turisme de València, i l'Ajuntament de Sagunt, en el marc del Pla de Dinamització i Governança Turística del Camp de Morvedre. Els cartells esmentats hauran de mantindre's durant un període de 5 anys.  
D) Responsabilitat patrimonial. D'acord amb el que disposa l'article 33.1 de la Llei 40/2015, d'1 d'octubre, de règim jurídic del sector públic, o norma que ho substituïsca, si de l'execució de les actuacions derivades del present Conveni es produïren lesions en els béns o drets dels particulars, la responsabilitat patrimonial a què, si és el cas, donaren lloc correspondrà a l'administració executora d'aquelles.  
  
  
Cinquena. Finançament i pagament.  
- Import del pla. L'import total de les actuacions que comprenen el Pla de Dinamització i Governança Turística del Camp de Morvedre corresponent a l'exercici de 2018 ascendeix a tres-cents mil euros (300.000,00 ?), impostos si és el cas inclosos, que seran finançats per terços idèntics per les administracions firmants.  
L'Ajuntament de Sagunt assumeix la realització de les actuacions del Pla que, una vegada executades, abonades i justificades en termini, seran finançades per les administracions firmants del present conveni, de la manera següent:  
- L'Ajuntament de Sagunt hi contribueix amb un terç del total, ascendint la seua aportació a la quantitat de cent mil euros (100.000,00 ?), amb càrrec a l'aplicació pressupostària dels capítols II i VI.  
- Turisme Comunitat Valenciana hi contribueix amb un terç del total, ascendint la seua aportació a la quantitat de cent mil euros (100.000,00 ?), amb càrrec a l'aplicació pressupostària del capítol VII, Programa 512.12, línia S0000814/12.  
- El Patronat Provincial de Turisme de València hi contribueix amb un terç del total, ascendint la seua aportació a la quantitat de cent mil euros (100.000,00 ?), amb càrrec a l'aplicació pressupostària 7843404886 del capítol IV, del pressupost de 2018.  
Qualsevol excés de despesa per damunt dels 300.000 euros serà assumit per l'Ajuntament de Sagunt.  
- Pèrdua o minoració de la subvenció. Una vegada esgotat el termini a què es fa referència en l'apartat D) de la clàusula sisena del present conveni, sense que s'hagen finalitzat ni justificat de forma completa les actuacions del pla, es produirà, previs els oportuns tràmits, la minoració de l'import de la subvenció per a ajustar les aportacions de Turisme Comunitat Valenciana i el Patronat Provincial de Turisme de València, al percentatge de les actuacions del Pla efectivament executades i justificades per l'Ajuntament de Sagunt.  
  
Per a dur a terme la minoració de la subvenció es tindrà en compte tant l'import de les actuacions efectivament justificades per l'Ajuntament de Sagunt com la naturalesa econòmica de les despeses que les conformen, d'acord amb el que disposa la clàusula 6.D, així com el percentatge d'execució de les actuacions.  
L'alteració de les condicions inicials de la subvenció i, en tot cas, l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la pèrdua del dret al cobrament total o parcial de la subvenció; així, de conformitat amb l'article 37 de la Llei general de subvencions i 89 del seu reglament, l'incompliment total o parcial de l'obligació de justificar o la justificació insuficient, comportarà el reintegrament de les quantitats percebudes i l'exigència de l'interès de demora corresponent, o si és el cas, la pèrdua del dret al cobrament de la subvenció.  
  
No obstant això, quan l'incompliment s'acoste de forma significativa al compliment total i s'acredite una actuació inequívoca tendent a la satisfacció dels compromisos adquirits, la quantitat a reintegrar, o la pèrdua del dret de cobrament, es determinarà de forma proporcional a l'import de la despesa no justificat, de conformitat amb el que estableix l'article 17.3.n de la Llei general de subvencions.  
En la tramitació oportuna, es podrà prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per l'interessat.  
  
- Moment i Forma de pagament. Amb caràcter general, el pagament de la subvenció es realitzarà després de la correcta justificació per part de l'Ajuntament de Sagunt davant de Turisme Comunitat Valenciana i el Patronat Provincial de Turisme de València, de les actuacions executades corresponents al Pla de Dinamització i Governança Turística, d'acord amb el que estableix l'article 34 de la Llei General de Subvencions, sense perjuí del que disposa la resta del present apartat.  
c.1) Turisme Comunitat Valenciana.  
Les quantitats a satisfer per Turisme Comunitat Valenciana s'alliberaran a través de transferència bancària al compte assenyalat a l'efecte per l'Ajuntament de Sagunt, de la manera següent:  
1. A la firma del present conveni i amb caràcter previ a la justificació, s'abonarà en concepte de PAGAMENT ANTICIPAT, el 15 % de l'import de la subvenció que, com a màxim, correspondria a Turisme Comunitat Valenciana. En aquest cas, l'Ajuntament de Sagunt quedarà exonerat de la constitució de garantia, de conformitat amb el que estableix l'article 171.5.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ja que el beneficiari és una Administració Pública de caràcter territorial.  
  
2. El pagament de la resta de la subvenció es realitzarà prèvia la correcta justificació, per part de l'Ajuntament de Sagunt, de les actuacions executades a través del Pla i de la recepció del certificat emès pel Patronat Provincial de Turisme de València que acredite, per la seua banda, la correcta execució i justificació de les actuacions en els termes establits en la clàusula sisena.  
c.2) Patronat Provincial de Turisme de València  
Les quantitats a satisfer pel Patronat Provincial de Turisme de València s'alliberaran a través de transferència bancària en el compte assenyalat a aquest efecte per l'Ajuntament de Sagunt, de la manera següent:  
1. A la firma del present conveni i amb caràcter previ a la justificació, s'abonarà en concepte de pagament anticipat, el 15 % de l'import de la subvenció corresponent al Patronat Provincial de Turisme de València. En aquest cas, i sent beneficiari de la subvenció una Administració Pública de caràcter territorial, l'Ajuntament de Sagunt quedarà exonerat de la constitució de garantia, tot això de conformitat amb el que estableix el art. 24 de la Ordenança General de Subvencions de la Diputació Provincial de València i els seus ens dependents, aprovada per acord plenari de la Corporació de 28 de març de 2017 (BOP núm. 101 de 29.05.2018) i modificada per l'acord del Ple de 20 de juny de 2017 (publicada en el BOP nº174 de 08.09.2017), de l'article 34.4 de la Llei general de subvencions, i l'article 92 de la Llei 8/2010, de 23 de juny, de la Generalitat, de règim local de la Comunitat Valenciana.  
  
En tot cas, serà requisit previ per a alliberar la bestreta de fons, que s'acredite el compliment de les obligacions tributàries, enfront de la Seguretat Social i la Diputació de València.  
2. El pagament de la resta de la subvenció es realitzarà amb la correcta justificació prèvia per la Mancomunitat davant el Patronat Provincial de Turisme de València de les actuacions executades a través del pla i de la recepció del certificat emés per Turisme Comunitat Valenciana que acredite, per la seua part, la correcta execució i justificació de les actuacions en els termes establits en la clàusula sisena.  
  
c.3) Ajuntament de Sagunt  
De conformitat amb el que disposa l'apartat A) de la clàusula cinquena, l'Ajuntament de Sagunt contribueix amb un terç del total, ascendint la seua aportació a la quantitat de cent mil euros (100.000,00 ?), a aplicar tant a despeses d'inversió com corrents.  
Qualsevol excés de despesa per damunt dels 300.000,00 - serà assumit per l'Ajuntament de Sagunt.  
  
Sisena. Justificació de les actuacions  
A) Documentació.  
De conformitat amb el que estableix l'article 30 de la Llei general de subvencions, la justificació de les actuacions executades amb càrrec al Pla es realitzarà segons s'assenyala en aquesta clàusula i constarà de la documentació següent:  
i) Relació numerada de tots els documents que siguen aportats.  
ii. Memòria general, en la qual s'arreplegue el grau de compliment aconseguit en relació amb els objectius proposats del pla.  
La memòria inclourà un dossier de premsa i fotogràfic de totes les actuacions realitzades.  
iii. Factures originals, o còpies compulsades d'aquestes, totes de data de l'any 2018, corresponents a la realització del Pla d'actuacions annex al present conveni.  
En el cas d'execució d'obres s'adjuntarà còpia de les corresponents certificacions d'obra expedides i informades per tècnic competent, així com fotografies de l'estat inicial i final de l'obra.  
Les factures hauran de complir amb els requisits regulats en el Reial decret 1.619/2012, de 30 de novembre, pel qual s'aprova el Reglament pel qual es regulen les obligacions de facturació. A aquest efecte hauran d'incloure:  
- el nom o raó social de l'empresa que factura i la seua NIF o CIF  
- data d'emissió  
- preu unitari i desglossament de cada un dels conceptes facturats  
- l'Impost sobre el Valor Afegit de forma diferenciada, quan escaiga  
  
- base imposable  
- tipus d'IVA aplicable  
- import total  
- IRPF quan escaiga.  
Les factures han de descriure l'operació de forma detallada, desglossant tots els conceptes i indicant el preu de cada un, i han d'estar emeses a nom del beneficiari de l'ajuda.  
En el cas d'execució d'obres s'adjuntarà còpia de les corresponents certificacions d'obra expedides i informades per tècnic competent, així com fotografies de l'estat inicial i final de l'obra.  
iv. Certificat del secretari de l'Ajuntament de Sagunt amb el vistiplau de l'alcalde acreditatiu dels aspectes següents:  
- Despesa total realitzada de l'activitat subvencionada.  
- Acreditació d'haver seguit en la contractació de les obres o actuacions objecte de la subvenció, el procediment que corresponga dels previstos en la Llei 9/2017, de 8 de novembre, de Contractes del Sector Públic, i la resta de normativa aplicable en la matèria.  
- Terminació i recepció satisfactòria de les obres, serveis o subministraments, amb expressió del seu cost global, basant-se en informe tècnic o a acta de recepció expedida per òrgan competent.  
v. Declaració responsable de l'alcalde acreditativa de:  
- No haver rebut altres subvencions, ajudes o ingressos per a l'actuació objecte del present conveni, o en cas d'haver-ne rebut, descripció detallada de cadascuna, tot detallant-ne l'origen, l'objecte i l'import.  
  
- No estar incurs en cap de les prohibicions incloses en l'article 13 de la Llei General de Subvencions, i compromís de compliment de les obligacions que estableix el seu article 14, així com no ser deutor de la Generalitat Valenciana per reintegrament de subvencions en els termes que estableix l'article 34.5, tots ells de la Llei 38/2003, de 17 de novembre, general de subvencions.  
- Acreditació del caràcter compensable o no de l'IVA suportat.  
- Acreditació de la recepció per part l'Ajuntament de Sagunt de tots els béns que, si és el cas, el Pla haguera posat a disposició del gestor del pla, amb el compromís de ser destinats a un ús o servei públic.  
  
vi. Certificat de l'Interventor de l'Ajuntament de Sagunt de les factures reconegudes i efectivament pagades, corresponents a les actuacions del pla, especificant per a cada factura, i per aquest ordre, almenys el detall següent: número de factura; import; concepte; proveïdor; NIF; data d'aprovació per l'òrgan de l'Ajuntament; data de reconeixement de l'obligació; data de pagament amb especificació del compte corrent origen dels fons, i qualsevol altre aspecte que s'estime rellevant.  
  
vii. Documentació gràfica de l'efectiva publicitat realitzada del caràcter públic del finançament de les activitats subvencionades, i documents acreditatius, si és el cas, de la publicitat realitzada de la subvenció, d'acord amb la clàusula tercera del present conveni.  
  
viii. Llicència d'obres juntament amb la seua liquidació. En obres que per la seua xicoteta envergadura no siga necessària una llicència d'obra, s'ha de presentar un certificat o declaració responsable de l'ajuntament corresponent.  
ix. Còpies compulsades de les actes de les sessions de la comissió de seguiment celebrades.  
x. Qualsevol altra documentació addicional que poguera ser requerida per les administracions firmants segons normativa aplicable.  
  
B) Documentació addicional específica.  
i. En la justificació que presente l'Ajuntament de Sagunt davant Turisme Comunitat Valenciana:  
- Acreditació d'estar al corrent en el compliment de l'obligació de rendició de comptes anuals davant de la Sindicatura de Comptes, per mitjà de la presentació del certificat expedit per la conselleria competent o, si és el cas, certificat de la Sindicatura de Comptes d'haver-li remés la documentació prevista en l'apartat 2 de l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, o d'haver-li presentat el compte general.  
  
- De conformitat amb el que preveu l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei General de Subvencions, queda exonerada d'acreditar el compliment de les obligacions tributàries i amb la Seguretat Social.  
ii. En la justificació que presente l'Ajuntament de Sagunt davant el Patronat provincial de turisme de València:  
- De conformitat amb el que estableixen l'article 13.2 de la Llei general de subvencions; l'article 22 del Reial decret 887/2006, de 21 de juliol, pel qual s'aprova el Reglament de la Llei general de subvencions, així com l'Ordenança General de Subvencions de la Diputació Provincial de València i els seus ens dependents, aprovada per acord plenari de la Corporació de 28 de març de 2017 (BOP núm. 101 de 29.05.2018) i modificada per l'acord del Ple de 20 de juny de 2017 (publicada en el BOP núm. 174 de 08.09.2017), estar al corrent de les seues obligacions tributàries davant de l'Agència Tributària, la Tresoreria General de la Seguretat Social i la Diputació Provincial de València, només en el cas que haja denegat a la Diputació l'autorització per a obtenir directament aquests circumstàncies per mitjà de certificació telemàtica.  
  
  
C) Termini i lloc de presentació de la documentació justificativa.  
- El termini límit de presentació de tota la documentació justificativa serà el 15 de desembre de 2018.  
- La documentació justificativa haurà de presentar-se en els registres corresponents de cada una de les Administracions firmants que subvencionen l'actuació, o ser remeses per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
D) Naturalesa econòmica de les actuacions i justificació davant les diferents Administracions.  
Les actuacions a executar per l'Ajuntament de Sagunt en el marc del Pla de Dinamització i Governança Turística del Camp de Morvedre, podran tindre la naturalesa econòmica d'inversions reals o de despeses corrents, d'acord amb el quadre d'actuacions que s'adjunta al present conveni com a annex.  
D'acord amb el que estableix l'article 31.7 de la Llei General de Subvencions les despeses financeres podran formar part del cost subvencionable, si estan directament relacionades amb l'activitat subvencionada i són indispensables per a la seua adequada preparació o execució, i complint el límit assenyalat en aplicació del principi de prudència financera (RD Llei 17/2014). De la mateixa manera, si és el cas, podran formar part del cost subvencionable les despeses de funcionament del pla, amb el límit màxim del 15 % de l'import total del cost de les actuacions a executar a través del present conveni, en els termes que assenyala el mencionat article 31 de la Llei General de Subvencions i els articles 83 i 72 del seu reglament.  
Donada la naturalesa econòmica dels crèdits afectats per Turisme Comunitat Valenciana al finançament del present conveni, als efectes de justificació de la subvenció de Turisme només admetrà com a justificants les despeses d'inversió realitzades per l'Ajuntament de Sagunt en les actuacions del Pla per un import, almenys, de 100.000,00 euros.  
  
Per la seua banda, i donada la naturalesa econòmica dels crèdits afectats pel Patronat Provincial de Turisme de València al finançament del present conveni, als efectes de justificació de la subvenció el Patronat Provincial només admetrà com a justificants despesa corrent realitzada per l'Ajuntament de Sagunt en les actuacions del Pla per un import com a mínim igual a la seua aportació, açò és 100.000,00 euros.  
  
Tot el que estableix aquest punt, ho és sense perjuí de l'execució i justificació íntegra de les actuacions del Pla per import total de 300.000,00 euros i del fet que siguen presentats els expedients justificatius davant de cada una de les administracions firmants, complets i reunint tota la documentació detallada en la present clàusula.  
Donat el caràcter d'actuació cofinançada a parts iguals del pla, amb caràcter previ al pagament material de la subvenció, el Patronat Provincial de Turisme de València i Turisme Comunitat Valenciana emetran un certificat de l'import i conformitat dels justificants que cada una de les administracions esmentades haja acceptat com a comprovant de la subvenció, a l'efecte de garantir l'aportació proporcional al Pla de cadascuna.  
En cap cas el cost d'adquisició dels béns o serveis subvencionables podrà ser superior al valor de mercat, en els termes que estableix l'article 31 de la Llei general de subvencions.  
  
E) Comprovació material de les actuacions.  
Els membres de la comissió de seguiment realitzaran les oportunes comprovacions materials de les actuacions executades per l'Ajuntament de Sagunt a través del pla, en els termes que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Setena. Comissió de seguiment.  
A) Composició.  
Es crea una Comissió de seguiment, com a òrgan mixt de seguiment i control de les actuacions del Pla de Dinamització i Governança Turística del Camp de Morvedre, integrada per:  
1. Dos representants designats per Turisme Comunitat Valenciana.  
  
2. Dos representants designats pel Patronat Provincial de Turisme de València.  
3. Dos representants designats per l'Ajuntament de Sagunt sent el seu alcalde el president de la Comissió, o en la seua absència, l'alcalde o regidor designat per a això.  
4. La persona que ostente la gerència del pla o, a falta d'això, un tècnic de l'Ajuntament de Sagunt, que actuarà com a secretari de la comissió, amb veu però sense vot.  
La designació, cessament o substitució temporal del secretari en supòsits de vacant, absència o malaltia es realitzarà a proposta de la presidència, per majoria dels membres de les administracions firmants del conveni.  
5. Podran assistir tècnics especialistes quant als temes a debatre en la Comissió, que participaran amb veu però sense vot.  
  
En la designació dels representants de la Generalitat es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell de la Generalitat.  
  
B) Règim de funcionament  
i. Es podrà constituir, convocar, celebrar sessions, adoptar acords i remetre actes tant de forma presencial com a distància.  
ii. En les sessions que se celebren a distància, els membres de la comissió podran trobar-se en distints llocs sempre que s'assegure per mitjans electrònics, considerant-se també com a tals els telefònics i audiovisuals, la identitat dels membres o persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre ells en temps real i la disponibilitat dels mitjans durant la sessió. Entre altres, es consideraran inclosos entre els mitjans electrònics vàlids, el correu electrònic, les audioconferències i les videoconferències.  
En el cas que la comissió es realitze per correu electrònic, seran prova que garantisca allò que s'ha estipulat en el paràgraf anterior els correus electrònics intercanviats entre els assistents; els correus esmentats s'adjuntaran a l'acta de la sessió, que haurà de redactar el secretari i remetre tots els assistents per a la seua validació en l'hora següent a la finalització de la comissió.  
Els assistents a la comissió disposaran d'una hora per a plantejar les seues objeccions a l'acta o donar el seu vistiplau.  
Una vegada demanat el vistiplau de tots els assistents, el secretari redactarà l'acta definitiva, a la qual s'incorporaran tots els correus intercanviats fins a aqueix moment, que es remetrà tots els assistents per a la seua posterior firma.  
Si la comissió es realitza per qualsevol altre mitjà electrònic, el secretari haurà de redactar l'acta i demanar el vistiplau dels assistents en els mateixos terminis assenyalats en el paràgraf anterior.  
Siga quina en siga la forma de celebrar la comissió, presencial o a distància, serà aplicable el que disposa el punt vii de la present clàusula.  
iii. S'entendrà vàlidament constituïda la comissió, quan estiguen presents el president i secretari, o si és el cas els qui els suplisquen i, almenys, un representant de cada una de les administracions firmants. Quan estigueren reunits, de manera presencial o a distància, tots els membres de la comissió, o si és el cas les persones que els suplisquen, podran constituir-se vàlidament per a la celebració de sessions, deliberacions i adopció d'acords, sense necessitat de convocatòria prèvia quan així ho decidisquen per majoria absoluta.  
iv. Correspon al secretari vetlar per la legalitat formal i material de les actuacions de la Comissió, certificar-ne les actuacions, i garantir que els procediments i regles de constitució i adopció d'acords són respectats. Llevat que no resulte possible, les convocatòries seran remeses als membres de la Comissió a través de mitjans electrònics, fent-hi constar l'ordre del dia junt amb la documentació necessària per a la seua deliberació, quan siga possible, les condicions en què es farà la sessió, el sistema de connexió i, si és el cas, els llocs en què estiguen disponibles els mitjans tècnics necessaris per a assistir i participar en la reunió.  
  
v. La Comissió de Seguiment es reunirà a iniciativa del seu president o a sol·licitud de qualsevol membre de les administracions firmants.  
vi. Per a l'adopció d'acords en la comissió esmentada, Turisme Comunitat Valenciana, el Patronat Provincial de Turisme de València i l'Ajuntament de Sagunt comptaran cada un d'ells amb un sol vot i, quant al règim de funcionament, es regirà per les normes generals dels òrgans col·legiats segons la legislació vigent. Els acords seran adoptats per majoria simple de les parts, excepte la modificació, alteració o interrupció del pla d'actuacions que requerirà, en tot cas, el vot favorable de les tres administracions firmants. Quan s'assistisca a distància, els acords s'entendran adoptats en el lloc on estiga ubicada la presidència de la Comissió.  
  
vii. De cada sessió que tinga lloc s'alçarà acta pel secretari, que especificarà necessàriament els assistents, l'ordre del dia de la reunió, les circumstàncies del lloc i temps en què s'ha celebrat, els punts principals de les deliberacions, així com el contingut dels acords adoptats.  
  
viii. Podran gravar-se les sessions; en aquest cas, el fitxer resultant de la gravació, junt amb la certificació expedida pel secretari de l'autenticitat i la seua integritat, i quants documents en suport electrònic s'utilitzaren com a documents de la sessió, podran acompanyar l'acta de les sessions, sense necessitat de fer-hi constar els punts principals de les deliberacions.  
L'acta de cada sessió podrà aprovar-se en la mateixa reunió o en la immediata següent. El secretari elaborarà l'acta amb el vistiplau del president i la remetrà a través de mitjans electrònics, als membres de la Comissió, els qui podran manifestar pels mateixos mitjans la seua conformitat o inconvenients al text, als efectes de la seua aprovació, considerant-se, en cas afirmatiu, aprovada en la mateixa reunió.  
Les còpies de les actes, acords o informes que emeta la Comissió de seguiment en el desplegament i execució de les seues funcions, es remetran als òrgans directius de les parts firmants del conveni, que en el cas de Turisme Comunitat Valenciana serà la persona que ocupe la direcció General de Turisme  
  
C) Competències.  
La Comissió de Seguiment té les atribucions següents:  
i. Col·laborar, coordinar i assessorar a l'Ajuntament de Sagunt en la labor de posada en marxa, execució i desenvolupament del pla.  
ii. Adoptar les mesures que estime necessàries per a la millor organització i funcionament del conveni, supervisant-ne l'execució, podent adoptar les decisions i dictar les instruccions necessàries per a assegurar la correcta realització de les activitats objecte d'aquell.  
  
iii. Verificar i donar conformitat al nomenament, i si és el cas, cessament de la gerència prèviament seleccionada i proposada per l'Ajuntament de Sagunt.  
iv. Totes les qüestions que haja de tractar la Comissió de seguiment relacionades amb la gerència del pla, seran debatudes sense la seua presència i actuant com a secretari qualsevol altra persona prèviament designada a proposta del president de la Comissió.  
v. Verificar i donar la seua conformitat a la labor de la gerència.  
vi. Informar les parts dels retards i incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions en les anualitats derivades del retard.  
vii. Donar la seua conformitat amb caràcter previ a tots les despeses que sorgisquen en l'execució del Pla d'Actuacions, per a la seua posterior aprovació per l'òrgan que corresponga de l'Ajuntament de Sagunt. En aquest sentit la Comissió de Seguiment vetlarà, especialment, perquè la naturalesa econòmica de les despeses que s'aproven en la Comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que disposa la clàusula cinquena del present conveni.  
viii. Aprovar el tancament de les actuacions abans de la remissió de l'expedient de justificació a Turisme Comunitat Valenciana i el Patronat Provincial de Turisme de València.  
ix. Dur a terme actuacions de comprovació material de les actuacions.  
x. Solucionar, en primera instància, les controvèrsies d'interpretació i compliment que puguen plantejar-se respecte del conveni subscrit.  
xi. La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
  
Vuitena. Resolució.  
Les parts firmants podran resoldre i deixar sense efecte el present conveni en el supòsit d'incompliment de les obligacions que s'hi estableixen, o per impossibilitat d'execució de les actuacions.  
Així mateix, seran causa de resolució:  
i. L'acord mutu de les parts, sempre que raons d'interès públic faça innecessària o inconvenient la continuïtat del conveni.  
  
ii. La renúncia expressa de l'Ajuntament de Sagunt per causes sobrevingudes.  
En tot cas, i de conformitat amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, la Comissió de Seguiment decidirà com finalitzar aquelles actuacions que es troben en curs.  
  
Novena. Reintegrament.  
Escaurà el reintegrament de les quantitats percebudes i l'exigència de l'interès de demora corresponent des del moment del pagament de la subvenció fins a la data en què s'acorde la idoneïtat del reintegrament, en tots els casos establits en l'article 37 de la Llei general de subvencions i l'article 172 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions.  
  
  
Deu. Règim de penalitzacions.  
L'Ajuntament de Sagunt donarà compte a Turisme Comunitat Valenciana i al Patronat Provincial de Turisme de València, a través de la comissió de seguiment del pla, de les demores en l'execució de les obres, amb les conseqüències previstes en la Llei General de Subvencions i el seu reglament de desplegament.  
En el cas que l'actuació o obres objecte del present conveni se sotmeten als procediments de contractació dels previstos en l'article 192 i següents de la Llei 9/2017, de 8 de novembre, de Contractes del Sector Públic, d'acord amb el que preveu l'anterior clàusula quarta i setena, l'Ajuntament de Sagunt vindrà obligat d'establir en els seus plecs de condicions el règim de penalitzacions previst en l'esmentat text legal.  
  
  
Onze. Vigència.  
El present conveni entrarà en vigor en el moment de la seua firma, i tindrà efectes des de l'1 de gener de 2018 fins al 31 de desembre de 2018.  
  
Dotze. Compatibilitat amb la normativa europea sobre ajudes públiques.  
El present conveni és compatible amb el mercat interior, perquè no afecta les seues disposicions als intercanvis comercials entre els estats membres, d'acord amb el que disposa l'article 107.1 del Tractat de Funcionament de la Unió Europea, no reunint els requisits acumulatius exigits en l'article esmentat, ja que el seu beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i en concret en l'exercici de l'acció de foment del turisme en el seu conjunt i de l'impuls de nous recursos turístics.  
En tractar-se d'un conveni no subjecte a l'article 107.1 del TFUE, i d'acord amb el que estableix l'article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà del present conveni no requereix notificació o comunicació a la Comissió Europea.  
  
Tretze. Règim jurídic.  
El present conveni és de caràcter administratiu i es troba exclòs de l'àmbit de la Llei 9/2017, de 8 de novembre, de Contractes del Sector Públic. S'hi regula la concessió d'una subvenció nominativa a favor de l'Ajuntament de Sagunt, sent el seu règim jurídic el derivat del que estableixen les següents disposicions normatives:  
- Llei 40/2015, d'1 d'octubre, de règim jurídic del sector públic.  
  
- Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 7379, 13.10.2014).  
- Llei 38/2003, de 17 de novembre, general de subvencions (BOE 276, 18.11.2003).  
- Reial decret 887/2006, de 21 de juliol (BOE 176, 25.07.2006), pel qual s'aprova el Reglament de Subvencions.  
- Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOGV 7464, 12.02.2015).  
- Llei 7/1985, de 2 d'abril, reguladora de la Bases de Règim Local (BOE 80, 03.04.1985).  
- Llei 8/2010, de 23 de juny, de la Generalitat, de Règim Local de la Comunitat Valenciana (DOGV 6296, 24.06.2010).  
- Reial decret legislatiu 2/2004, de 5 de març, pel qual s'aprova el text refós de la Llei reguladora de la Hisendes locals (BOE 59, 09.03.2004).  
- Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
- Resta de normativa aplicable a les entitats firmants.  
Catorze. Jurisdicció aplicable.  
Les qüestions litigioses que puguen sorgir respecte al present conveni se sotmetran als òrgans de la Jurisdicció Contenciosa Administrativa que siguen competents.  
En prova de conformitat de tot el que antecedeix, les parts compareixents fent ús de les facultats conferides, firmen el present document per triplicat exemplar al lloc i en la data indicats en l'encapçalament.  
  
  
President de Turisme Comunitat Valenciana: Francesc Colomer Sánchez.   
President del Patronat Provincial de Turisme de València: Antoni Francesc Gaspar Ramos.   
Secretari General de la Diputació Provincial de València: Vicente Boquera Matarredona.  
Alcalde de l'Ajuntament de Sagunt: Josep Francesc Férnandez Carrasco.   
  
  
ANNEX  
Pla de Dinamització i Governança Turística  
Quadre d'actuacions 2018  
  
Projecte General Inversió  
Pla de màrqueting 10.000 -   
Creació de la Film Office del Camp de Morvedre 3.000 - 7.000 -  
Revalorització Sèquia Major/ Riu Palància  
Adequació obra menor 66.312,08 -  
Accions d'innovació en promoció 96.907,92 -  
Turisme de Natura  
Xarxa Senderista i BTT del Camp de Morvedre  
- Selecció, descripció i definició de rutes 6.000 -   
Producte turisme esports de litoral 6.000 -   
Creació mesa sectorial turisme 20.000 -   
Museu interpretatiu Via Verda Ojos Negros 10.000 -   
Producte Gastro 20.000 -   
Web accessibilitat 5.000 -   
Gerència del projecte 21.780 -   
Accions de comunicació i promoció 28.000 -   
Totals 356.685 - 170.220 -  
TOTAL 300.000  
  
  
El protocol general de col·laboració entre l'Agència Valenciana de Turisme, el Patronat Provincial de Turisme de València i l'Ajuntament de Sagunt preveu una inversió de al voltant d'un milió d'euros a desenvolupar entre les anualitats de 2017, 2018 i 2019 dintre del Pla de Dinamització i Governança Turística de la Comunitat Valenciana.  
  
En aquest pla d'acció queden recollides part de les propostes del Pla de dinamització turística de Sagunt de 2005 en el que hem fet una avaluació d'allò que hem aconseguit fins ara, el que va quedar pendent i el que hi hauríem d'adaptar als temps actuals (noves tecnologies i mòbil). A més hem fet un recull de les propostes del ?Pla estratègic ciutadà per a millorar el Turisme a Sagunt?, ?El Pla Estratègic de Participació Ciutadana en l'àmbit de la promoció econòmica, innovació i comerç- i les necessitats dels tècnics i agents de desenvolupament local dels diferents ajuntaments de la comarca, afegint una sèrie d'entrevistes personals a diferents agents socials, tant de l'àmbit privat i públic, com del teixit associatiu.  
  
El 2017, s'han realitzat en tot moment accions de caràcter comarcal que afecten a tots els municipis del Camp de Morvedre. Aquesta primera anualitat ha servit per a establir les bases del desenvolupament turístic futur, per a d'això, s'han realitzat sobre tot estudis i projectes necessaris per a una correcta planificació dels productes turístics previstos a les següents anualitats.  
S'han realitzat accions innovadores que suposaran la configuració de productes turístics nous, com el turisme accessible o el turisme que pot atraure la Film Office. I, s'ha seguit el criteri de sostenibilitat i equilibri socioterritorial amb accions com els projectes de sender «la mar entre marjals» o «la ruta de la Séquia Major-Riu Palància», que ofereixen productes de turisme de natura. Així mateix, des del punt de vista de la demanda, s'ha realitzat també l'estudi de demanda per establir les bases que guiaran futures accions més encertades de comercialització i comunicació, amb l'objectiu d'aconseguir un major nombre de turistes. I finalment, al pla de mitjans s'han executat una sèrie d'accions per a la correcta difusió del Pla de Dinamització i Governança Turística del Camp de Morvedre.  
  
Al 2018, donem continuïtat algunes de les línies d'acció encetades a l'any passat. Proposem d'altres al voltant de la creació de productes turístics emergents, potencialment beneficiosos i de caràcter comarcal. I en matèria d'inversions fem una aposta per la innovació en la promoció del destí.  
Elaboració d'un pla de màrqueting  
Amb una breu cerca a internet sobre el Camp de Morvedre i els seus municipis i/o recursos, ens adonarem fàcilment de que és molt difícil trobar una visió de conjunt on es potencien els seus valors o recursos, al temps els continguts són variables fins al punt de trobar informacions errònies. Es necessari un estudi de la informació a les xarxes, revisió, millora i homogeneïtzació (anàlisi de continguts i posicionament)i cal una estratègia de comunicació que prioritze espais, que establisca canals i plataformes amb un criteri conseqüent i que marque unes línies directrius per a un futur.  
Per últim, caldrà adaptar continguts i materials creats a diferents plataformes i formats. El pla estratègic de comunicació haurà establert quines són les més adequades atenent a la creixent demanda de mitjans digitals al voltant de la recerca i l- ús turístic de la informació. S- hauran de plantejar instruments com agenda digital comarcal, reserves on-line, travel open app i sistemes de geolocalització, per apropar-nos al model de destinació turística intel·ligent - DTI.  
  
El contingut principal del Pla de Màrqueting serà el següent:  
- Anàlisi de l'oferta turística  
- Anàlisi de la demanda  
- Anàlisi de l'entorn competitiu  
- DAFO i CAME  
- Proposta de posicionament  
- Estratègia de planificació turística  
- Línies d'acció i cronograma  
- Pla Comercial  
- Pla Comunicació  
Pressupost: 10.000,00 -  
  
Creació de la Film Office del Camp de Morvedre  
L'objectiu és la creació de la Film Office per a la comarca del Camp de Morvedre. Dins del pla operatiu del Patronat de Turisme de la Diputació de València i en consonància amb les directrius de promoció audiovisual que marca la Generalitat Valenciana, està el disseny i la posada en marxa d'una oficina per a poder atendre i donar servei a les productores que puguen estar interessades a realitzar les seues produccions en les comarques de la província de València. D'aquesta manera València i les seues comarques es posicionaran com a pol d'atracció de rodatges de pel·lícules, publicitat, documentals. Camp de Morvedre compta amb recursos suficients per a la posada en marxa de la Film Office, per tots aquests motius. La Film Office és un servei destinat a la gestió de projectes cinematogràfics i audiovisuals al territori del Camp de Morvedre. Des de la Film Office s'ofereix informació de l'oferta existent sobre els recursos naturals, professionals i tècnics que disposa la comarca per al desenvolupament d'activitats audiovisuals. L'objectiu d'aquest servei és promocionar, visibilitzar i oferir el Camp de Morvedre, com a plató i escenari per a la realització d'obres audiovisuals de distint gènere.  
  
Una de les primeres accions que s'ha desenvolupat és la creació d'un catàleg fotogràfic amb la inclusió de llocs (film friendly) susceptibles de ser inclosos per a la producció audiovisual i el desenvolupament de ferramentes. Creació d'una sèrie de catàlegs de les indústries culturals locals que poden beneficiar-se de l'activitat audiovisual, d'empreses de serveis (allotjament, restauració, càtering, activitats complementàries, de logística, transport i comunicacions i d'esdeveniments per a la filmació en context.  
Aquesta anualitat les accions previstes són la creació d'una pàgina web específica de la Film Office Camp de Morvedre on apareixeran totes les localitzacions, així com els recursos recollits als distints catàlegs. I, paral·lelament s'engegarà la posada en marxa de l'oficina amb la creació dels processos i procediments necessaris per a la futura gestió i funcionament de la Film Office Camp de Morvedre.  
  
Pressupost: Creació web: 7.000,00 ?/Oficina Film Office: 3.000,00 ?/ Total: 10.000,00 -  
  
Revalorització Sèquia major/Riu Palància  
Una de les majors riqueses del Camp de Morvedre és el seu patrimoni hídric, lligat a l'ocupació del territori per diferents civilitzacions des de l'antiguitat. Les seues particularitats consisteixen en un sistema hídric que es manifesta a través del Riu Palància, eix vertebrador de la comarca i la seua aigua, que corre per la séquia major de Sagunt. Tots els municipis sol·liciten revaloritzar el seu patrimoni lligat al riu o la séquia major, que per altra banda és molt nombrós. Amb aquest projecte es pretén donar eixida a aquesta reivindicació, però a més i sobretot, desenvolupar un recurs que vertebra la comarca i que no ha tingut l'oportunitat de ser objecte de posada en valor com a conjunt, sinó en accions molt sectorials.  
El 2017, s'enceta aquesta acció amb el disseny, creació de la ruta i direcció del projecte.  
1. Anàlisi i valoració del recurs: el riu Palància tram camp de Morvedre. Anàlisi i valoració del patrimoni lligat al tram del riu tan natural com etnològic, així com les seues mancances.  
2. Proposta d'itinerari per crear la ruta de l'aigua que enllace aquest patrimoni.  
3. Especificació de les accions necessàries per crear una ruta turística pel Camp de Morvedre que entenga el riu com a eix vertebrador i destaque la riquesa natural i etnològica associada al mateix.   
A més de la definició del recorregut s'inclou una valoració econòmica de les labors de preparació, actuacions de millora, elements de senyalització i informació. El projecte contempla la definició de la senyalització del recorregut segons la normativa a complir per a aquest tipus de senderes (senyalització horitzontal, vertical, d'ubicació i de direcció. Al 2018 està prevista realitzar tota l'obra menor detallada al projecte que consisteix bàsicament en la producció i instal·lació de senyalització direccional i d'ubicació de la Ruta de l'Aigua (Séquia Major-Riu Palància).  
Pressupost: 66.312,08 -  
  
Accions d'innovació en promoció  
Instal·lació de pantalles LED digitals en punts estratègics del Camp de Morvedre amb informació turística per als visitants. Es tracta de la col·locació de tòtems amb tecnologia que conté vídeo, text, imatge i so, programable via internet.  
S'instal·laran una en cada municipi del Camp de Morvedre, excepte a Sagunt que s'instal·laran 4 pantalles. Contindrà informació de caràcter turístic comarcal, configurant-se com una nova eina de comunicació i promoció de la destinació, al mateix que, com un útil instrument d'informació per als visitants.  
Les característiques tècniques de les pantalles són les següents:  
Tòtem TECCO Outdoor model A 55"  
Estructura fabricada en acer de 2mm pintada al forn.  
Frontal en vidre de seguretat extraclar anti-reflexes pintat vitricat en color custom.  
Portes frontal i darrera d'accés per a manteniment  
Sistema de control de temperatura amb ventilació.  
Kit aïllament  
Inclou Monitor PHILIPS 55BDL3002H  
Grandària: 55"  
Resolució Full HD  
Lluentor 2500 nits.  
Contrast: 5000:1  
Pressupost: 96.907,92 -  
  
Estructuració producte turisme de natura  
El Camp de Morvedre està situat entre dos parcs naturals: Calderona i Espadà de gran atractiu per als senderistes i els turistes de natura. Són dos recursos a aprofitar que haurien d- intentar convertir al visitant en turista. La mancança que trobem per a aquesta finalitat és l- oferta de serveis. El que es pretén en aquest projecte és lligar la demanda senderista al turisme rural de La Baronia i Les Valls, establint el punt de partida i arribada en un poble d- aquesta comarca de manera que es done a conèixer i que motive a l- empresariat local a oferir serveis per als visitants.  
Els distints municipis del Camp de Morvedre tenen ja dissenyades rutes senderistes i de BTT que caldrà unificar, seleccionar i estructurar per conformar un producte turístic de natura. Al mateix temps es tracta de donar visibilitat a unes poblacions i un patrimoni no massa conegut fins al moment i que podria complementar l- oferta turística i la desestacionalització dels visitants.  
Així mateix, com comptem amb uns recursos d'especial importància com la Marjal dels Moros i la Marjal d'Almardà/Almenara, proposem una especialització del producte turístic de natura amb contingut ornitològic. Per banda de la Conselleria s'està promocionant el turisme ornitològic (pla d'acció per al desenvolupament del Turisme Ornitològic) i comptem amb el CEACV, el centre d'interpretació Casa Penya i empreses associades al sector.  
Per tant es proposa un anàlisi del producte turístic de natura que estudie les mancances del recurs natural, el públic potencial, els serveis relacionats i es realitze una estratègia de creació i promoció de producte.  
  
Les accions proposades són les següents:  
1. Organització d'unes jornades que tinguen com a objectiu estudiar els recursos naturals del Camp de Morvedre relacionats amb el seu patrimoni natural, i enfocat a la creació de producte turístic. L- objectiu de les jornades seria establir aquests productes i dinamitzar als empresaris i potencials emprenedors.  
2. Proposta i selecció d'accions.  
3. Conclusions i proposta de futur.  
Per a la realització de les accions proposades caldrà realitzar els següents preliminars:  
- Estudi i avaluació del potencial dels recursos i l'oferta del turisme de natura.  
- Participació dels agents  
- Informe final amb accions estratègiques de configuració del producte de turisme de natura.  
Pressupost: 6.000,00 -  
  
Estructuració producte turisme esports de litoral  
Donat la importància de les platges als municipis tant de Sagunt com d'En Canet d'en Berenguer i, atès el creixement que està experimentant la demanda del segment de practicants d'esports de litoral.  
Proposem un anàlisi del producte de turisme d'esports de litoral que permeta:  
1. Conscienciar i fer visible la importància d'aquestos esports per a l'especialització de la destinació i per la contribució a la diversificació del destí i a la desestacionalització de la demanda.  
2. Atraure possibles empresaris i emprenedors cap a aquesta oportunitat de negoci.  
3. Analitzar la viabilitat del destí per a la creació d'aquest producte turístic.  
Per tant es proposa la creació i estructuració del producte turístic esports de litoral que estudie les possibilitats dels recursos, el públic potencial, els serveis relacionats i es realitze una estratègia de creació i promoció de producte.  
Les accions proposades són les següents:  
1. Organització d- unes jornades que tinguen com a objectiu estudiar els recursos i l'oferta turística de litoral, i enfocat a la creació de producte turístic. L- objectiu de les jornades seria establir aquests productes i dinamitzar als empresaris i potencials emprenedors.  
2. Proposta i selecció d'accions.  
3. Conclusions i proposta de futur.  
Per a la realització de les accions proposades caldrà realitzar els següents preliminars:  
- Estudi i avaluació del potencial dels recursos i l'oferta de turisme esportiu de litoral.  
- Participació dels agents  
- Informe final amb accions estratègiques de configuració del producte de turisme d'esports de litoral.  
Pressupost: 6.000,00 -  
  
Estructuració producte turisme gastronòmic  
Seguint amb la línia de les accions vinculades amb l'estructuració del producte turístic apostem per la posada en valor del producte gastronòmic a la comarca. Actualment, aquest producte requereix una ordenació a nivell d'inventariar recursos gastronòmics, identificar oferta de restauració i estructurar-la amb l'objectiu d'augmentar qualitat del producte i definir identitat.  
Per tant es proposa un anàlisi del producte turístic gastronòmic que estudie els recursos gastronòmics, l'oferta de restauració i productes agroalimentaris i s'articule l'estratègia de producte que aconseguisca posicionar el Camp de Morvedre com a destinació de turisme gastronòmic.  
Les accions proposades són les següents:  
1. Organització d'unes jornades que tinguen com a objectiu estudiar els recursos i l'oferta gastronòmica del Camp de Morvedre. L'objectiu de les jornades seria establir aquests productes i dinamitzar als empresaris i potencials emprenedors.  
2. Proposta i selecció d'accions.  
3. Conclusions i proposta de futur.  
Per a la realització de les accions proposades caldrà realitzar els següents preliminars:  
- Estudi i avaluació del potencial dels recursos i l'oferta gastronòmica.  
- Participació dels agents  
- Informe final amb accions estratègiques de configuració del producte gastronòmic.  
Pressupost: 20.000,00 -  
  
Creació de la Mesa sectorial del Turisme  
Creiem necessari la implicació de tots els agents socials i del sector privat com a membres actius del Pla de Dinamització i Governança Turística del Camp de Morvedre, la implicació activa dels quals, és imprescindible per a la viabilitat futura dels resultats del Pla i més enllà, per a la generació d'activitat econòmica, objectiu primordial del turisme.  
Per a d'això volem realitzar una sèrie d'accions amb l'objectiu d'empoderar a tots els agents que directa o indirectament tenen implicació amb el turisme al Camp de Morvedre:  
1. Realitzar el mapa d'agents del territori.  
2. Realitzar reunions sensibilització al voltant de la necessitat d'implicació activa.  
3. Creació Mesa Sectorial del Turisme  
4. Fase de discussió i experimentació.  
5. Definició d'accions.  
Pressupost: 20.000,00 -  
  
Museu interpretatiu Via verda Ojos Negros  
En aquesta acció es tracta de donar contingut a la creació d'un museu basat en el producte de turisme industrial del municipi. El recurs origen és la Via Verda Ojos Negros, matèria prima de la indústria siderúrgia del Port de Sagunt a principis del s. XX.  
Concretament es realitzarà l'estudi de continguts, infraestructura, equipament i medis que contindrà el futur museu. Els objectius que es pretenen aconseguir amb la realització del museu són:  
1. Recuperar la memòria històrica del ferrocarril de la Companyia Minera Sierra Menera (CMSM), de 204 quilòmetres de longitud i inaugurat el 27 de juliol de 1907, com a element principal per a la comprensió de la reconversió d'aquest traçat de ferrocarril en la Via Verda de major longitud de l'Estat Espanyol.  
2. Vertebrar la comarca del Camp de Morvedre a través de l'actual Via Verda. Ja que discorre, seguint el curs del riu Palància, per tot el territori comarcal fent de nexe d'unió entre els pobles de la comarca.  
  
Per a la consecució d'aquests objectius, es planteja una proposta que atenga a valors històrics, culturals i turístics presentant un recorregut per als visitants que accedisquen a l'espai expositiu, basat en el traçat real de la Via Verda Ojos Negros. Així el visitant descobrirà diferents fites expositives que es corresponen amb el discórrer de la Via Verda Ojos Negros (pobles, llocs d'interès turístic, gastronomia, festes, reserves naturals?), creant una vertebració territorial de la comarca. S'utilitzaran les noves tecnologies i elements tradicionals en el discurs expositiu per a arribar a tot tipus de públic i també es comptarà amb un espai didàctic per a un públic familiar. El centre d'acolliment pretén ser un punt de referència en la comarca, que servisca tant de partida com d'arribada de la Via Verda, i que siga un element dinamitzador i cohesionador comarcal.  
Pressupost: 10.000,00 -  
  
Web per al turisme accessible del Camp de Morvedre  
Aquest treball té com a objectiu fomentar la participació de les persones amb diversos tipus de discapacitat en les activitats d'oci i turisme en les millors condicions possibles. Per a açò es precisa comptar amb una eina que permeta que visitants potencials tinguen la major informació possible adaptada a les seues dificultats abans de realitzar la seua visita al Camp de Morvedre.  
Al 2017, s'ha realitzat una auditoria que avalua una multitud de recursos de caire turístic al Camp de Morvedre: monuments, hotels, restaurants, etc des del punt de vista de l'accessibilitat al recurs. En aquesta línia, al 2018 es tracta de crear una pàgina web que mostre l'accessibilitat a tots aquests recursos avaluats en aquesta guia. I d'aquesta manera, un visitant amb diversitat funcional pot conèixer la informació dels recursos que va a visitar prèviament a la visita, la qual cosa afig un augment de qualitat de la destinació orientada cap al segment del turista accessible.  
Pressupost: 5.000,00 -  
  
Gestió del pla d'acció  
En aquest apartat incloem totes aquelles necessitats estructurals per desenvolupar correctament el pla d- acció:  
  
Accions Una vegada en funcionament el Pla d- acció, cal una supervisió i coordinació per al correcte desenvolupament dels diferents projectes, a més d'una important gestió administrativa, i contacte continu amb l- Ajuntament de Sagunt, diferents administracions i actors implicats en aquest Pla d'acció.  
Anualitat 2018  
Gerència   
Pressupost   
Total 21.780,00 -   
  
  
Accions Es tracta d- una despesa imprescindible destinada a promocionar els diferents passos del Pla d- Acció en els mitjans de comunicació habituals i en les noves plataformes on-line. Cal donar a conèixer les diferents iniciatives que s- estan prenent a la comarca, de manera que puguem informar i il·lusionar no només als actors principals d'aquest Pla d'Acció sinó també a la ciutadania en general per tal d'aconseguir convertir-la en prescriptora de la nostra oferta turística.  
Les accions previstes al pla de mitjans són les següents:  
  
- Comunicació de les accions del pla.  
- Gestió de mitjans de comunicació i xarxes socials.  
- Insercions publicitàries  
Anualitat 2018  
Pla de mitjans   
Pressupost   
Total 28.000,00 -